laion/Wikipedia-Exotic huggingface dataset:
חסידים ואנשי מעשה

חסידים ואנשי מעשה היא סדרת ספרים העוסקת בסיפורי חסידים שהוציא לאור הרב אליהו כי טוב. את מלאכת כתיבת הסדרה החל המחבר בשנת ה'תשט"ו והוציא ארבעה כרכים, אחר כך בשל עיסוק בהוצאת ספר הפרשיות עצר מכתיבת הסדרה ואת הכרך החמישי והאחרון בסדרה הוציא בשנת ה'תשכ"ו. את סיבת הכתיבה בסיפורי חסידים נימק המחבר כך: ”התחלתי בסיפורי חסידות, ולא בלי טעם לדבר זה. מאז יצאתי מפולין, מקום מגורי הראשון שגדלתי שם בין ישרים ותמימים באמת וצנועים בהליכותיהם עד ששום איש לא יוכל להכירם אם אינו קרוב להם מאד, מאז עזבתי המחצבה הזו ובאתי לכאן והכרתי חוגים חדשים, את שיחם ושיגם, וידעתי ולמדתי את מושגיהם על העולם שחייתי בו לפנים, שהללו אינם יודעים ולא כלום ופחות ממה שהם יודעים על האסקימוסים. איש כמו אבא שלי ז"ל ורבו רבי צדוק הכהן מלובלין, וכל העולם העשיר הזה, אינם יודעים עליו אפילו כסומא בארובה – לכן אמרתי, הבה ואספר מן העולם הזה שאפילו מצבה לא נשארה ממנו.” הספרים יצאו לאור בהוצאת הספרים "א" ירושלים. לאחר הקמת "יד אליהו כי טוב" הספרים נערכו חדש ונדפסים במהדורה גדולה בכריכה קשה ובשני כרכים ובמהדורה נוספת בחמישה כרכים בכריכה רכה. במעונות אריות יצא לאור בשנת ה'תשט"ו ובתוכו עשרה סיפורים על חסידים הראשונים תלמידי הבעל שם טוב והליכותיהם. כחודו של מחט יצא לאור בשנת ה'תשט"ו ובתוכו שבעה סיפורים מעולמם של חסידי פשיסחא וקוצק בחסד עליון יצא לאור בשנת ה'תשט"ז והוא עוסק בגבורותיו ומעלליו של רבי משה ליב ססובר, פרקי הספר: א) תחילת עניינו של משה ליב. ב) בשעה שהצדיקים מתפללים. ג) סוד גמילות חסדים. ד) משל לבן מלך תינוק. ה) ר' משה ליב נעשה ראש ישיבה. ו) המתנהג בתמימות אינו מפסיד. הכרך הרביעי בסדרה נקרא בשם הפותח שער יצא לאור בשנת ה'תשט"ז עוסק בדמותו רבי זלמן בהר"ן, תולדותיו, חייו ומפעלו הכרך האחרון בסדרה כתר מלכות יצא לאור בשנת ה'תשכ"ו (1996) בהוצאת הספרים "א" ירושלים והוא כולל ארבעה פרקים העוסקים בדמותו וסודו של רבי ישראלצ'י ריז'ינר והם: א) פסק דינו של משיח צדקנו - עוסק בדרכה של חסידות רוז'ין, שיטתו של רבי ישראל ריז'ינער, סיפורים וההבדל מחסידי קוצק. ב) אידישע פעטש (משמעות המילה "פעטש" מיידיש: מחיאות כפיים, ספיקת כפיים (כתוצאה מצער) וסטירת לחי - משמעות הביטי "אידישע פעטש" - הנוסח היהודי של כל אלו) - בפרק זה מספר סיפור אודות הסבא משפולה שסיפר בנושא זה רבי ישראל מרוזין. ג) באור פני מלך - חיים - סיפורים על יראת שמיים ומינוי שוחטים על ידי רבי ישראל. ד) אמרות אחרונות - אוסף של אמרותיו ודברים מדברי תורתו של רבי ישראל ריז'ינער בנושאי לימוד תורה, יראת שמיים חזרה בתשובה ומשיח. כהוספה לספר נדפסו בו עוד שבעה סיפורים שונים: א) על מה הוא בוכה ולמה הוא בוכה. ב) מעשה בחייט אומן. ג) מי האיש החפץ עושר - הסיפור עוסק בדמותו של חסיד בשם ר' יצחק ורבו רבי משה מקוברין. ד) בשביל חלקי לעולם הבא - הסיפור עוסק במסירות נפשם של הקנטוניסטים. ה) לבל ידח ממנו נדח - מעשה בחסידי קוצק. ו) וחלקך בעולם הזה היכן - עוסק בחסיד של החוזה מלובלין. ז) מעשה בחסיד אחד - סיפור שסיפר האדמו"ר מראדזין על חסיד שגדל בפשיסחא וקוצק שעבר לאיזביציא. שם הספר מתאים עם דרכה של חסידות רוז'ין שתואמת את ספירת המלכות ומתנהגת בהנהגות מלוכה. תולדות נח סיפור מתוך הכרך בחסד עליון לקריאה חופשית באתר 'יד אליהו כי טוב'. חנוך בן ארזה, על כתבי אליהו כי טוב באתר "יד אליהו כי טוב".
ווסטצ'סטר קריק

ווסטצ'סטר קריק (באנגלית: Westchester Creek) ידוע גם בשם "פרנצ'מנ'ס קריק", הוא פתח גאות של האיסט ריבר הממוקם בחלק הדרום מזרחי של רובע הברונקס בעיר ניו יורק. אורכו 3.39 ק"מ. הנחל נדד בעבר יותר פנימה, אל מה שהוא כיום Pelham Parkway, והשתרע כמעט עד מפרץ איסטצ'סטר והפך את Throggs Neck לאי במהלך סערות כבדות. סערות אלה מוגדרות ככאלה שמתרחשות בממוצע אחת למאה שנה. נתיב המים הזה נחצה על ידי גשר אחד בלבד - מחלף ברוקנר(אנ'), בערך בנקודת האמצע שלו. לפני 1895, מזרח ברונקס היה חלק ממחוז ווסטצ'סטר, ניו יורק, והשכונה הסמוכה לנחל זה נקראת כיכר ווסטצ'סטר(אנ'). זה מסביר את שם הנחל. כיום, ראש הנחל ממוקם ממש בסמוך לכיכר/לשכונה. ברונקס (נהר) הארלם ריבר קלאסון פוינט פארק ממוקם בפתחת ה"קריק", בצד המערבי שלו - ראו במפות שבביאורים בגוף הטקסט. פתחת הנחל היא גוף מים רחב מאד (כמופיע בתצלום) בכיוון צפון מזרח, שהולך וצר ככל שמתקדמים צפונה, עד שהופך לצפ' צפון-מזרח. השימוש במילה קריק באנגלית מתייחס לזרם מים טבעי, קטן יותר מאשר נהר, ולעיתים קרובות יובל לנהר, ובשימוש הבריטי: מפרץ קטן או מפרץ צר, שמשתרע פנימה ליבשת, יותר מאשר מפרץ רגיל. סימוכין ראו כאן. בהיעדר מפה חופשית, ראו המיקום המדויק כאן. ראו את פלהאם פארקווי מצפון מערב לסימון של ווסטצ'סטר קריק כאן. המפרץ שבין סיטי איילנד לרובע הברונקס. ראו כאן. היבשה שממזרח לווסטצ'סטר קריק - ראו במפות שבביאורים הקודמים. לצפייה בראש הנהר וככר ווסטצ'סטר ראו כאן. Sergey Kadinsky, Source of Westchester Creek, Bronx, Hidden Waters Blog January 27, 2020 Sergey Kadinsky, Westchester Creek, Bronx, Hidden Waters of New York City, September 6, 2016 Nathan Kensinger, In the Bronx, Finding Nature Along a Hidden, Polluted Waterway, NY.Curbed.Com., Nov 17, 2016 Westerchester Square, Google Map
מיואינג

מיואינג (באנגלית: Mewing) היא שיטת אימון יציבת פֶה בשיטת עשה זאת בעצמך המיועדת לשפר את מבנה הלסת והפנים. השיטה נקראת על שם ג'ון מיו, ובנו מייק, האורתודנטים הבריטים השנויים במחלוקת שפיתחו את הטכניקה. יישום הטכניקה כרוך בהנחת הלשון על החך והפעלת לחץ, במטרה לשנות את מבנה הלסת. שום מחקר מדעי אמין לא הוכיח עד היום את יעילותה של השיטה. רופאי שיניים, ואף מיו עצמו, ממליצים להיוועץ ולנהל דיון אישי עם רופא שיניים לפני יישום השיטה או כל תרגול קשור אחר. אורתודנטים רבים סבורים שאין ראיות לכך שביצוע מיואינג באופן עצמאי מהווה פתרון חלופי לניתוח אורתודונטי. מיואינג עלול לגרום לכאבים במפרק הלסתי-רקתי (TMJ), לגרום לאי-יישור של השיניים, ובמקרים מסוימים עלול לגרום גם לטנטון. משנת 2019 ואילך מיואינג זכה לסיקור תקשורתי נרחב כתוצאה מהוויראליות של הטכניקה ברשתות החברתיות. לפי Google Trends העלייה המהותית בעניין ובפופולריות במיואינג ברחבי העולם החלה בסביבות ינואר 2019. Lee, Urie K.; Graves, Lindsay L.; Friedlander, Arthur H. (1 בספטמבר 2019). "Mewing: Social Media's Alternative to Orthognathic Surgery?". Journal of Oral and Maxillofacial Surgery (באנגלית). 77 (9): 1743–1744. doi:10.1016/j.joms.2019.03.024. ISSN 0278-2391. PMID 31005620. {{cite journal}}: (עזרה) Yasharoff, Hannah. "People on TikTok are 'mewing.' Experts weigh in on this controversial beauty hack". USA Today (באנגלית אמריקאית). נבדק ב-2024-02-16. Millhone, Carley (2023-02-07). "Should You Try Mewing? Here's What the Research Says". Health.com (באנגלית). נבדק ב-2024-02-16. Brennan, William (2020-12-28). "How Two British Orthodontists Became Celebrities to Incels". The New York Times Magazine. נבדק ב-2024-02-16. Orthotropics channel - John Mew, Comparing Facial Changes, Youtube, ‏8 במרץ 2019 (באנגלית) Rekawek, Peter; Wu, Brendan; Hanna, Todd (2021). "Minimally Invasive Cosmetic Procedures, Social Media, and Oral-Maxillofacial Surgery: Use of Trends for the Modern Practice". Journal of Oral and Maxillofacial Surgery. 79 (4): 739–740. doi:10.1016/j.joms.2020.10.038. ISSN 0278-2391. PMID 33259784. Frysh, Paul. "What Is Mewing?". WebMD (באנגלית). נבדק ב-2024-04-07. "Tinnitus And The Temporomandibular Joint - Good Health Centre" (באנגלית בריטית). 2017-02-23. נבדק ב-2024-04-07. Simmons, Richard; Dambra, Christina; Lobarinas, Edward; Stocking, Christine; Salvi, Richard (בנובמבר 2008). "Head, Neck, and Eye Movements That Modulate Tinnitus". Seminars in Hearing (באנגלית). 29 (4): 361–370. doi:10.1055/s-0028-1095895. ISSN 0734-0451. PMC 2633109. PMID 19183705. {{cite journal}}: (עזרה) Garrity, Katie (2024-02-23). "Teachers Are Explaining Why Tween & Teen Students Are 'Mewing' In Class". Scary Mommy (באנגלית). נבדק ב-2024-02-26.
ברקוני

ברקוני הוא דמות רשת של חייזר אדמדם ופרוותי, המככב בסרטונים קומיים ויראליים ובפרסומות ברשתות חברתיות. סרטונים של ברקוני עלו לרשת לראשונה בשנת 2017 אך הוא זכה לתנופה תקשורתית רחבה משנת 2022 בעקבות הקמפיין לגיוס עובדים של חברת Lsports בכיכובו. ברקוני חי בכוכב "טיזינבי" ונחת בכדור הארץ בשנת 2016, בדוד של אביתר, המככב לצידו בכל הסרטונים. עם זאת, דמותו של אביתר מעולם לא נראתה בסרטונים ורק קולו נשמע. אביתר מנסה ככל יכולתו להפגין רוגע והכלה מול אישיותו הבוטה של ברקוני, שנוהג בזלזול כלפי כולם, אך כלפי אביתר יותר מכל. ככל הידוע, ברקוני מופעל על ידי רועי מישר. על אף שברקוני טוען כי הגיע לכדור הארץ במטרה להעביר למין האנושי מסר הר גורל, הוא מתייחס לבני אנוש בהתנשאות ולא חוסך ביקורת מהמין האנושי הנחות וה"פג". לעיתים קרובות הוא מדבר על נושאים רגישים ומביע את דעתו באופן בוטה – לרבות מלחמת חרבות ברזל ונושא החטופים והשארתם בתודעה. הוא לא תמיד קורא בניקוד נכון מילים כתובות (למשל היכל הִתְרַבּוּת במקום היכל הַתַּרְבּוּת, בִּיצִי חופש במקום בֵּיצֵי חופש, ועוד). בסרטונים השונים מתגלים פרטים על תושבי הכוכב שממנו הגיע ברקוני – הם בני אלמוות, יודעים את העתיד, קוראים מחשבות, מסוגלים לדבר עם מכונות, לא מוציאים נוזלים מהגוף ועוד. ברקוני פרץ לתודעת הציבור הרחב דרך סדרת סרטוני גיוס עובדים של חברת ההייטק "Lsports" בשנים 2022–2023, בהם לעג לתרבות הארגונית בחברות ההייטק הישראליות. הוא גם יצר סדרת סרטונים ביקורתיים ו-ויראליים אותם הוא חתם עם המשפט "יום זוועה, ביי". בהמשך כיכב גם בקמפיינים פרסומיים של בנק דיסקונט (לצד רותם סלע), חברת אל על (לצד נועה קירל), "שבוע החלל" של משרד החדשנות, המדע והטכנולוגיה יחד עם ריף נאמן, האקדמיה ללשון העברית והתעשייה האווירית. ב-2024 שיתף פעולה עם אודי כגן בסרטון לגיוס כספים עבור עמותת החווה של דני, התומכת בחיילים קרביים פוסט טראומטיים. מדיה וקבצים בנושא ברקוני בוויקישיתוף אתר האינטרנט הרשמי של ברקוני ברקוני, ברשת החברתית פייסבוק ברקוני, ברשת החברתית אינסטגרם ברקוני, סרטונים בערוץ היוטיוב אורי ברקוביץ', צפו: איך יחגוג החייזר ברקוני את יום העצמאות?, באתר ישראל היום, 25 באפריל 2023 שי רינגל, רועי מישר, האיש שמאחורי ברקוני, באתר tech12, ‏2 באפריל 2023 אהוד קינן, ‏ברקוני מכוכב טיזנבי מתלונן על המזגן במרפאה, באתר ‏מאקו‏, 5 בספטמבר 2016 Meiran Pachman, האנשים שמאחורי (לא רק) ברקוני- פרק 284 עם רועי מישר ולירון עטיה הבעלים של look&listen, באתר Creative First, ‏3 בנובמבר 2022 סיבוב באוטו, סרטון בערוץ "ברקוני", באתר יוטיוב (אורך: 03:09), 31 בינואר 2019 פעם ראשונה בסופר, סרטון בערוץ "ברקוני", באתר יוטיוב (אורך: 02:51), 22 באוגוסט 2021 דנה גוטרזון, ‏הסרטון הוויראלי של חברת ההייטק מאשקלון: "קיבלנו 1,800 קורות חיים", באתר ‏מאקו‏, 25 באוקטובר 2022 לי סיביליה‏, המשכנתא הטובה בגלקסיה? רותם סלע עוזרת לחבר מכוכב אחר, באתר וואלה, 10 במאי 2023
ויליאם טרימבל

ויליאם אלן טרימבל (באנגלית: William Allen Trimble;‏ 4 באפריל 1786 – 13 בדצמבר 1821) היה פוליטיקאי אמריקאי חבר המפלגה הדמוקרטית-רפובליקנית שכיהן כחבר הסנאט של ארצות הברית מטעם אוהיו. טרימבל נולד במחוז וודפורד (אנ'), קנטקי, ארצות הברית, לג'יימס ולג'יין (אלן) טרימבל. הוא למד באוניברסיטת טרנסילבניה (אנ') והוסמך כעורך דין ב-1811. מ-1811 עד 1812 עסק בעריכת דין במחוז היילנד, אוהיו. בשנים שלאחר מכן שירת במגוון תפקידים, בעיקר במיליציה של אוהיו ובצבא ארצות הברית. הוא הועלה לדרגת לוטננט קולונל בחיל הרגלים הראשון של ארצות הברית (אנ') ב-1814. הוא הועבר לחיל הרגלים השמיני של ארצות הברית (אנ') ב-1815 ושירת שם עד להתפטרותו ב-1819, לאחר שנבחר לסנאט של ארצות הברית מטעם אוהיו. טרימבל כיהן בסנאט עד למותו כעבור כשנתיים בוושינגטון די. סי., בגיל 35 בלבד. הוא נקבר בבית הקברות של הקונגרס בעיר. ויליאם טרימבל, באתר "Find a Grave" (באנגלית) ויליאם טרימבל, באתר המדריך הביוגרפי של הקונגרס של ארצות הברית (באנגלית)
מירצ'אה, נסיך רומניה

מירצ'אה, נסיך רומניה (ברומנית: Mircea, Principe al României‏; 3 בינואר 1913 – 2 בנובמבר 1916) היה בנם השלישי והילד הצעיר ביותר של פרדיננד הראשון, מלך רומניה ומריה מאדינבורו, מלכת רומניה ונין של המלכה ויקטוריה דרך אמו. הוא מת בגיל 3 בנובמבר 1916. הנסיך מירצ'אה נולד הבוקרשט ב-3 בינואר 1913, כבן השלישי והילד הצעיר ביותר של פרדיננד, נסיך הכתר של רומניה ושל מריה מאדינבורו, נסיכת הכתר של רומניה. הוא הוטבל ב-2 בפברואר בארמון המלכותי (כיום המוזיאון הלאומי לאמנות). אייטל פרידריך, נסיך פרוסיה הגיע ברכבת לבוקרשט כדי לייצג את אביו. הוא נפגש שם עם המלך קרול הראשון, יורש העצר פרדיננד והנסיך קרול. הסנדקים שלו היו הקיסר הגרמני וילהלם השני, המלך קרול הראשון, המלכה אליסאבטה ומריה פיודורובנה, קיסרית רוסיה. אמו, נסיכת הכתר, נעדרה עקב התקף אפשרי של פלביטיס. במהלך חייו הקצרים, הוא נודע כמסתדר היטב עם אחותו, אילאנה, נסיכת רומניה. האומנת שלו הייתה מרי גרין. הנסיך מירצ'אה מת בבופטאה ב-2 בנובמבר 1916  ממחלת הטיפוס בזמן המלחמה כאשר חיילי האויב התקרבו לבוקרשט וקרבות רבים התנהלו בקרבת העיר. משפחת המלוכה נאלצה לקבור אותו במהירות בשטח ארמון קוטרוצ'ן, לפני שהם נסוגו ליאשי, הבירה הישנה של מולדביה, החלק הלא כבוש בצפון-מזרח רומניה. תעודת הפטירה שלו נשרפה חלקית. בשנת 1920, אחיו הבכור של מירצ'אה, הנסיך קרול, קרא לילד שלו מזיזי למברינו מירצ'אה גריגור, לזכרו של הנסיך מירצ'אה שמת רק ארבע שנים קודם לכן. בשנת 1941, מירצ'אה נקבר מחדש, לבקשת הנסיכה אילאנה, מקוטרוצ'ן לקפלה הקטנה של טירת בראן, קרוב למקום קבורתה של ליבה של מריה. בינואר 2018, הוכרז כי שרידיו של המלך קרול השני יועברו לארכידיוקסיה החדשה ולקתדרלה המלכותית, יחד עם אלה של אלנה, המלכה האם. בנוסף, גם שרידי הנסיך מירצ'אה יועברו לקתדרלה החדשה. Mircea הוא שם בלעדי בשימוש רומני שמקורו ב-mir הסלאבי הישן שפירושו "שלום" או "עולם". הנסיך מירצ'אה נקרא על שמו של מירצ'ה הראשון מוולאכיה, נסיך ולאכיה הרומני מימי הביניים שארגן התנגדות נמרצת לטורקים במאה ה-14, ושחייליו לחמו זה לצד זה עם הסרבים בשדה הקטלני של קוסובו. מדיה וקבצים בנושא מירצ'אה, נסיך רומניה בוויקישיתוף
תומאס מוריס

תומאס מוריס (באנגלית: Thomas Morris;‏ 3 בינואר 1776 – 7 בדצמבר 1844) היה פוליטיקאי אמריקאי שכיהן כחבר הסנאט של ארצות הברית מטעם אוהיו. מוריס נולד במחוז ברקס (אנ'), פנסילבניה, אמריקה הבריטית. מאוחר יותר עבר למערב אוהיו ומ-1804 עבד כעורך דין בבת'הל (אנ'). ב-12 במאי 1806 נבחר מוריס לבית הנבחרים של אוהיו מטעם מחוז קלרמונט (אנ'), ושימש כנציגו בבית הנבחרים עד 1811 ושוב בשנים 1820–1821. הוא כיהן כשופט בית המשפט העליון של אוהיו (אנ') בשנת 1809. בשנים 1813–1815, 1821–1823, 1825–1829 ו-1831–1833 היה חבר בסנאט של אוהיו (אנ') עבור מחוז קלרמונט. הוא נבחר לסנאט של ארצות הברית ב-1833 כנציג אוהיו מטעם המפלגה הדמוקרטית-רפובליקנית, וכיהן קדנציה אחת. הוא היה מועמד לתפקיד סגן נשיא ארצות הברית מטעם מפלגת החירות (אנ') בבחירות ב-1844 תחת ג'יימס בירני (אנ'), אך נכשל. הוא נפטר באותה השנה, בגיל 68, בביתו שבבת'הל. מדיה וקבצים בנושא תומאס מוריס בוויקישיתוף תומאס מוריס, באתר "Find a Grave" (באנגלית) תומאס מוריס, באתר המדריך הביוגרפי של הקונגרס של ארצות הברית (באנגלית)
מריה, נסיכת רומניה (1870–1874)

מריה, נסיכת רומניה (ברומנית: Prinţesa Maria a României;‏ 8 בספטמבר 1870 – 9 באפריל 1874) הייתה בתם היחידה של הנסיך (לימים המלך) קרול מרומניה ושל אשתו, אליזבת, נסיכת ויד. הנסיכה מריה נולדה בבוקרשט כנסיכה הראשונה של רומניה שהשתייכה גם לבית הוהנצולרן-זיגמרינגן, ב-8 בספטמבר 1870. אחרי חודש, באוקטובר, היא הוטבלה כאורתודוקסית רומנית במנזר קוטרוצ'ן (סמוך לאתר של ארמון קוטרוצ'ן כיום). במשפחתה זכתה הנסיכה הצעירה לכינוי "מריכן" (הומאז' אפשרי למורשת הגרמנית של הוריה) או "איטי" (שמקורו במועט). כל מי שהכיר את מריה תיאר אותה כילדה צעירה ויפהפייה, ואמרו עליה שהיא הייתה מסתכלת במפות ומזהה מדינות שונות בשביל הכיף בגיל שנתיים וחצי בלבד. אומרים שמתישהו לפני מותה, הנסיכה מריה אמרה לאמה שיום אחד היא תרצה להיות מסוגלת לרכב על כוכב. למריה לא היה סיכוי לרשת את כס אביה; חוקת 1866 הגבילה את הירושה לגברים בלבד. ב-5 באפריל 1874, הנסיכה חלתה בקדחת השנית. מגפה פקדה את הבירה באותה תקופה. היא הועברה מיד לטירת פלש. למרות שטופלה בזהירות רבה על ידי רופא בשם תיאודורי ורבים אחרים, הנסיכה הצעירה מתה ב-9 באפריל 1874 ונקברה במנזר קוטרוצ'ן. טקס ההלוויה התקיים בכנסיית קוטרוצ'ן בשטח הארמון המלכותי של קוטרוצ'ן. הארון היה מכוסה בסאטן לבן, מנוקד בעיטורי תחרה כסופים והיה גדול כמו ארון קבורה של מבוגר, מכיוון שגופת הנסיכה התינוקת הייתה סגורה בכמה ארונות מצטמצמים שהונחו זה בתוך זה. לאחר הטקס הדתי בפולחן האורתודוקסי הרומני, צעדו מלוויה דרך גני הארמון אל מקום הקבורה שליד כנסיית הארמון. הגנים האלה היו מגרשי המשחק האהובים על הנסיכה הצעירה, שם רק חצי תריסר ימים קודם לכן היא שיחקה עם האחות שלה. הוריה של מריה היו שבורים בשל מותה. ב-5 במאי באותה שנה, קרול כתב לאביו קרל אנטון, נסיך הוהנצולרן, שהוא ואליזבת מתכוונים לעבור לארמון קוטרוצ'ן, כדי להיות קרוב יותר למקום מנוחתה של בתם התינוקת: עצביה של אליזבת כל כך מזועזעים עד שיש צורך בטיפול הגדול ביותר. אני חייב להתוודות בפניך שלעתים קרובות אני חרד בעצמי, ומדוכא מאוד מכאב, צער וחשש. אני ישנה מעט מאוד בלילה, ושמעתי שוב ושוב את אליזבת המסכנה שלי זועקת בחלומותיה: 'מתה, מתה!'. זעקת הכאב הזו היא בכל פעם דקירה חדשה בליבי הפצוע! במכתב אחר ללסקר קטרג'יו, הוא כתב: הזיכרון המתוק ביותר שהותירה לנו בתנו האובדת כאוצר שלא יסולא בפז הוא אהבתה חסרת הגבולות למדינה בה נולדה, אהבה כה חזקה שלמרות גילה הרך חשה ייסורי געגועים הביתה במהלך שהותה הראשונה בחו"ל. מותה של מריה החמיר את היחסים בין קרול ואליזבת, ולא נולדו להם ילדים נוספים. בשנת 1875, קרל שטורק יצר פסל חזה של הנסיכה הישנה שהוקם ליד קברה. פסל חזה זה נתן השראה לאליזבת לכתוב שירים רגשיים רבים. כשהמלכה אליזבת מתה ב-1916, על פי רצונה, הוצאו שרידי בתה מהקבר והארון הונח על ארונה לקראת התהלוכה הציבורית. האם ובתה נקברו אז יחד באותו קבר בקתדרלת קורטאה דה ארג'ש. בארמון אליסאבטה, עדיין ניתן לראות רהיט בסגנון שנות ה-1880 המכיל תבנית גבס של הנסיכה התינוקת. הנסיכה מריה ואמה זמן קצר לאחר לידתה, ב-1870. מריה ואמה ב-1871. הנסיכה מריה עם אמה בשנת 1872. מריה עם הוריה ב-1873. הנסיכה מריה עם המטפלת שלה, בערך 1873. הנסיך קרול הראשון והנסיכה אליזבת ליד קברה של מריה זמן קצר לאחר מותה. שרידיה של מריה נלקחים לקתדרלת קורטאה דה ארג'ש, בשנת 1916. מדיה וקבצים בנושא מריה, נסיכת רומניה בוויקישיתוף A history in pictures, p. 13/14 Mandache, Diana (2011-11-11). "Maria of Hohenzollern, the Romanian daughter of King Carol I". lostinthemythsofhistory.blogspot.com. נבדק ב-2011-12-18.
ברק געשי

ברק געשי הוא פריקה חשמלית הנגרמת על ידי התפרצות געשית ולא כתוצאה מסופת רעמים רגילה. ברק געשי נובע מההתנגשות והפיצול של חלקיקי אפר געשי (ולפעמים קרח), המייצרים חשמל סטטי בתוך עמוד ההתפרצות. העדות המוקדמת ביותר למקרה של ברק געשי היא עדותו של הרומאי פליניוס הצעיר שתיאר בכתביו את התפרצות הר הגעש וזוב בשנת 79 לספירה. מיקומים בולטים בהם התרחשו לאורך השנים ברקים געשיים כוללים בין היתר את הר הגעש אוגוסטין באלסקה, את הרי הגעש אייאפיאטלאיוקול וגרימסווטן באיסלנד, הר הגעש אטנה בסיציליה שבאיטליה, הר הגעש טאאל בפיליפינים, והר הגעש רואנג באינדונזיה. התפרצות הר הגעש רינג'אני בשנת 1994 התפרצות הר הגעש אייאפיאטלאיוקול בשנת 2010 התפרצות הר הגעש גלונגונג בשנת 1982 התפרצות הר הגעש וזוב בשנת 1944 מדיה וקבצים בנושא ברק געשי בוויקישיתוף Fritz, Angela (2016). "Scientists think they've solved the mystery of how volcanic lightning forms". The Washington Post. Mulvaney, Kieran (2016). "Mystery of Volcano Lightning Explained". Seeker. Lipuma, Lauren (2016). "New studies uncover mysterious processes that generate volcanic lightning". American Geophysical Union GeoSpace Blog. Mather, T. A.; Harrison, R. G. (ביולי 2006). "Electrification of volcanic plumes". Surveys in Geophysics. 27 (4): 387–432. Bibcode:2006SGeo...27..387M. doi:10.1007/s10712-006-9007-2. ISSN 0169-3298. S2CID 53140261. {{cite journal}}: (עזרה) Handwerk, Brian (22 בפברואר 2007). "Volcanic Lightning Sparked by "Dirty Thunderstorms"". National Geographic. אורכב מ-המקור ב-25 בפברואר 2007. נבדק ב-2009-01-09. {{cite web}}: (עזרה) "Iceland Volcano Pictures: Lightning Adds Flash to Ash". National Geographic. 19 באפריל 2010. אורכב מ-המקור ב-21 באפריל 2010. נבדק ב-2010-04-20. {{cite web}}: (עזרה) Sample, Ian (3 בדצמבר 2015). "Sky lights up over Sicily as Mount Etna's Voragine crater erupts". The Guardian. נבדק ב-2015-12-03. {{cite web}}: (עזרה) DI SANTOLO, ALESSANDRA SCOTTO. "Philippines volcano eruption: Terrifying video of Taal volcano producing lightning strikes". נבדק ב-12 בינואר 2020. {{cite news}}: (עזרה) Borbon, Christian. "Philippines: Volcano near Manila spews giant ash column". Gulf News. נבדק ב-12 בינואר 2020. {{cite news}}: (עזרה) "Gunung Ruang Kembali Erupsi, Warga Diimbau Mengungsi". CNN Indonesia. נבדק ב-17 באפריל 2024. {{cite news}}: (עזרה)
Rockstar North

רוקסטאר נורת' (באנגלית: Rockstar North) היא חברה בריטית לפיתוח משחקי וידאו הממוקמת באדינבורו שבסקוטלנד. החברה נוסדה במקור בדנדי בשנת 1987 בשם DMA Design על ידי דייוויד ג'ונס. בתחילת הדרך ג'ונס שכר את חבריו לכיתה לשעבר - מייק דיילי, ראסל קיי וסטיב האמונד. במהלך שנותיה הראשונות החברה התמקדה בעיקר במשחקי בפיתוח משחקים למחשבי אמיגה, אטארי ST וקומודור 65. החברה זכתה לראשונה לפרסום רב בעקבות ההצלחה לה זכה המשחק הנמלולים שיצא לשווקים לראשונה בשנת 1991. המשחק הפך ללהיט ובעקבות ההצלחה הופקו למשחק משחקי המשך שונים. בשנת 1997 החברה הוציאה לשווקים את המשחק Grand Theft Auto אשר זכה גם הוא להצלחה עצומה. לאחר שהחברה נרכשה בשנת 1999 על ידי חברת Take-Two Interactive שונה שם החברה ל-Rockstar North. סדרת משחקי Grand Theft Auto שפותחו לאורך השנים על ידי החברה, ובמיוחד Grand Theft Auto III, Vice City, San Andreas ו-Grand Theft Auto IV, תרמו רבות להצלחה של החברה. בשנת 2013 החברה הוציאה לשווקים את המשחק Grand Theft Auto V שהיה לאחד ממשחקי הווידאו הנמכרים ביותר בכל הזמנים. לאורך השנים החברה עבדה גם על פיתוח משחקי וידאו נוספים, בהם מנהאנט, Red Dead Redemption, ומקס פיין 3, אתר האינטרנט הרשמי של Rockstar North (באנגלית) מדיה וקבצים בנושא Rockstar North בוויקישיתוף Oliver Cragg, Grand Theft Auto life-time sales hit 250 million, GTA 5 and GTA Online ships 70 million units, International Business Times UK, ‏2016-11-03 (באנגלית)
שמואל יהודה ארוואץ

הרב נסים שמואל יהודה ארוואץ (מכונה: נשי"א; ה'תק"ס, 1800 - ה'תרכ"ד, 1864) היה שד"ר, דרשן, פוסק הלכה, ראש ישיבה ודיין בבית הדין הספרדי בירושלים. נולד לאביו הרב רפאל בנימין בירושלים, בן למשפחה שמקורה מצפון אפריקה. התייתם מאביו בגיל צעיר, ורבי יצחק פרחי פרס עליו את חסותו, ולימים נשא את רבקה בתו. עמד בראשות ישיבה בירושלים, מבין תלמידיו נמנו הרב אהרן עזריאל והרב אברהם אשכנזי והרב מתתיה אברהם צורמאני, והרב רחמים שאלתיאל יעקב ניניו. בשנת תר"ט היה שד"ר בטורקיה. בבית הדין בירושלים ישב יחד עם הרב חיים נסים אבולעפיה, והרב חיים דוד חזן. נמנה עם מייסדי העדה המערבית בירושלים. יש הטוענים שהחל משנת ה'תר"ך כיהן כאב בית הדין ורבה של ירושלים. ביתו רבקה נישאה לרב יוסף רפאל עוזיאל בזיווג ראשון, וחמשת הילדים שהולידה נפטרו בצעירותם. דרכי איש - דרשות, ירושלים תרל"ה. כף זכות - דרשות (בתוך: 'זכות הרבים' לרב יצחק פרחי) קושטא תקפ"ט. תשובות - מפוזרות בכתבי יד. חידושי המקראות - מפוזר בכתבי יד. ראו הקדמה לספר כף זכות ראו כ"י הספרייה הבריטית 10256. פנקס שלוחי א"י באדריאנופולי, עמ' 209. ספר התקנות מהדורה ב דף מג ע"א. ראו גם: ירושלים בין החומות עמ' 317. ראו: יהודי המזרח בא"י חלק ב עמ' 119. ראו מן הגנזים יד, עמ' שמח; שער הספר 'דרכי איש'. ראו שבט ועם חלק ב עמ' 77.
ההפגנות בקניה (2024)

ב-18 ביוני 2024, החלו הפגנות בקניה, ובעיקר בעיר הבירה שלה, ניירובי. ההפגנות הגיעו בתשובה להצעת חוק שהוצעה במאי 2024, ומטרתה הייתה שינוי מערכת המיסים, כך שהמדינה תוכל לשלם את החוב המדיני ולממן פרויקטים. הצעת החוק ספגה ביקורת חריפה מצד בני הנוער, שדאגו מפני העלאת המיסים שהיו גבוהים יחסית גם לפני כן. בהתחלה הם התגייסו באינטרנט והפיצו קריאות לפעולה. הפגנות שלוות החלו ב-18 ביוני 2024 בניירובי, והובילו למעצרים שזכו לגינוי נרחב. ב-19 ביוני, הפרלמנט הקנייתי "תיקן" את הצעת החוק, והסיר כמה פריטים אשר היו שנויים במחלוקת לפני כן. הצעת החוק התקבלה בכל זאת למחרת, והובילה להפגנות כלל-ארציות ולעימותים קשים עם כוחות הביטחון של קניה. ב-25 ביוני 2024, מפגינים הסתערו על הפרלמנט של קניה וחלקים ממנו הוצתו על ידי מפגינים, מה שהוביל לעימותים עם כוחות הביטחון, שהסתיימו בלפחות 10 הרוגים. מדיה וקבצים בנושא ההפגנות בקניה בוויקישיתוף Kenya protesters shot dead and fires started in parliament after controversial tax bill passes, Sky News (באנגלית) רם ברנדס, כאוס בקניה: אלפים פרצו לפרלמנט, לפחות 10 נהרגו, באתר כאן 11, ‏25 ביוני 2024
1591

שנת 1591 היא השנה ה-91 במאה ה-16. זוהי שנה רגילה, שאורכה 365 ימים. 1 בינואר 1591 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. ג'יימס לנקסטר הוא האירופי הראשון שמגיע לקומורו מלחמת מרוקו - מרוקו תוקפת ומחריבה את טימבוקטו, ומפילה את אימפריית סונגהאי. 12 בנובמבר – הצבא הקסטיליאני כובש את סרגוסה 12 בינואר – חוסה דה ריברה, צייר, רשם ואמן תחריטים ספרדי (נפטר ב-1652) 8 בפברואר – גוארצ'ינו, צייר איטלקי (נפטר ב-1666) 20 ביולי – אן האצ'ינסון, מתיישבת פוריטנית. זכורה כסמל אמריקאי של חופש הדת. (נרצחה ב-1643) 10 בספטמבר – ריצ'רד גרנוויל, ספן אנגלי, רב חובל ומגלה ארצות (נולד ב-1542) 16 באוקטובר – גרגוריוס הארבעה עשר, אפיפיור (נולד ב-1535) 14 בדצמבר – יוחנן מהצלב, כומר קתולי ספרדי (נולד ב-1542) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1591 התחילה ביום ט"ו בטבת ה'שנ"א (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-ה' בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1591 לפי הלוח היוליאני Nothing. ילידי 1591‎ נפטרים ב-1591‎ מדיה וקבצים בנושא 1591 בוויקישיתוף